பாரம்பரியம் மிக்க IBM நிறுவனம் இங்குதான் சறுக்கியது. என்னதான் அது கம்ப்யூட்டரின் ஹார்ட்வேர் பாகங்களை உருவாக்கியிருந்தாலும், மற்ற யார் வேண்டுமானாலும் அதை காப்பியடிக்க முடியும். ஆனால் அதில் இயங்கும் சாஃப்ட்வேர் மைக்ரோசாஃப்டிடம் மட்டுமே இருந்தது. IBM க்குப் போட்டியாக பல கம்பெனிகள் இறங்கிய போது அவை பில் கேட்ஸை நாடின. மேலும் தனது ஆபரேட்டிங் சிஸ்டத்தை IBM க்கு மட்டுந்தான் விற்க வேண்டும் என்ற கட்டுப்பாடு எதிலும் அவர் சிக்காமல் ஒப்பந்தம் போட்டிருந்தார். பிறகென்ன, அவர் காட்டில் மழை நிற்கவேயில்லை.